Държавен вестник, бр. 85, 2012 г., стр. 75

БРОЙ  85	
Д Ъ Р Ж А В Е Н  В Е С Т Н И К 	
СТР.  75  
(3) Ръководителят на вътрешния одит 
осъществява административното ръководство 
на вътрешните одитори за изпълнение на 
одитните ангажименти и цялостната дейност 
на дирекцията. 
Чл. 52. Назначаването, атестирането и 
повишаването в ранг на ръководителя на 
вътрешния одит и вътрешните одитори се 
извършват съгласно утвърдените от ВСС въ­
трешни правила за провеждане на конкурси 
за назначаване, атестиране и повишаване 
в ранг на вътрешните одитори в дирекция 
„Вътрешен одит“ във ВСС. 
Чл. 53. Командироването на ръководителя 
на вътрешния одит и вътрешните одитори и 
ползването от тях на платен или неплатен 
отпуск се разрешава от представляващия ВСС. 
Чл. 54. (1) Ръководителят на вътрешния одит 
и вътрешните одитори осъществяват своята 
дейност и в съответствие със ЗСВ, Кодекса 
на труда и нормативните актове, свързани 
с тях, въз основа на длъжностни характе­
ристики, утвърдени от ВСС. Те са длъжни 
да изпълняват служебните си задължения и 
индивидуални отговорности безпристрастно, 
точно и компетентно съобразно длъжностната 
им характеристика. 
(2) Функционалната характеристика, длъж­
ностното разписание и типовите характерис­
тики на ръководителя и вътрешните одитори 
са неразделна част от този правилник. 
(3) При служебна необходимост вътрешните 
одитори са длъжни да изпълняват служебните 
си задължения извън работно време. 
Г л а в а  п е т а
АДМИНИСТРАЦИЯ НА ВИСШИЯ 
СЪДЕБЕН СЪВЕТ
Раздел I
Общи положения
Чл. 55. (1) При осъществяването на своята 
дейност администрацията на ВСС се ръководи 
от принципите на законност, безпристрастност, 
компетентност, отговорност, ефективност, 
публичност и прозрачност и спазване на про­
фесионалната етика на съдебните служители. 
(2) Администрацията на ВСС се ръководи 
от главен секретар. 
(3) При осъществяване на своите функции 
администрацията на ВСС взаимодейства с 
органите на съдебната власт и с други дър­
жавни и общински институции, невключени 
в съдебната система, и юридически лица с 
нестопанска цел. 
Раздел II
Главен секретар
Чл. 56. (1) За главен секретар на ВСС 
може да се назначи лице, което отговаря на 
изискването по чл. 164, ал. 2 ЗСВ. 
(2) Главният секретар се назначава с реше­
ние на ВСС след провеждане на конкурс от 
комисия „Съдебна администрация“ при ВСС. 
(3) Главният секретар осъществява админи­
стративното ръководство на администрацията 
за изпълнение актовете на ВСС. 
(4) Главният секретар ръководи, координира 
и контролира функционирането на админи­
страцията, като: 
1. назначава, освобождава и командирова 
в страната и в чужбина служителите в адми­
нистрацията на ВСС; 
2. организира и провежда конкурсите, 
атестирането и повишаването в ранг на съ­
дебните служители от администрацията на 
ВСС съгласно Вътрешни правила, утвърдени 
от него; 
3. осъществява методическо ръководство 
и контрол по отношение на съдебните адми­
нистратори; 
4. организира подготовката на заседанията 
на ВСС; 
5. предлага на председателстващия проекта 
на дневен ред за заседанията на ВСС; 
6. осъществява непосредствен контрол 
върху дейността на сектор „Стенографи“ по 
изготвянето на пълния и краткия стенографски 
протокол от заседанията на ВСС; 
7. съхранява протоколите и стенограмите 
от заседанията на ВСС; 
8. организира изпълнението на решенията 
на ВСС; 
9. участва в заседанията на ВСС и пред­
ставя становища по въпроси от дневния ред 
от неговата компетентност; 
10. изисква от органите на съдебната власт, 
от централните и териториалните органи на 
изпълнителната власт, органите на местното 
самоуправление, както и от други органи и 
организации, информация и материали, необхо­
дими за осъществяване правомощията на ВСС; 
11. може да участва в заседанията на по­
стоянните комисии при ВСС без право да 
гласува; 
12. участва в срещи и комисии с предста­
вители на други органи или организации по 
тяхна покана или по възлагане от ВСС; 
13. осъществява контакти с представители 
на органите на съдебната власт, законодател­
ната власт, централните и териториалните 
органи на изпълнителната власт и органите на 
местното самоуправление, на международни 
органи и организации, както и с граждани; 
14. контролира разходите на администра­
цията на ВСС; 
15. отговаря за създаването на условия за 
нормална и ефективна работа на членовете 
на ВСС и на администрацията; 
16. контролира и отговаря за работата 
с документите, за тяхното съхраняване и 
архивиране и за опазването на служебната 
информация;